مولى لوفت

مولى لوفت (Molly Luft) (19 مارس 1944 - 24 نوفمبر 2010) ممثلة ومخرجة بورنوجرافية ألمانية ، اسمها الحقيقى ايدا بلانك كورتسر (Edda Blanck-Kurtzer)
 نشأتها 
اتولدت مولى لوفت يوم 19 مارس 1944 فى مقاطعة بوميرانيا فى شمال المانيا ، وسافرت بعد كده مع اسرتها وهى طفلة رضيعة لمدينة بيرلين نتيجة احداث الحرب العالميه التانيه فى الوقت ده وعاشت هناك معاهم مدة طويلة

 حياتها العملية 
فى سنة 1967 اتجوزت مولى لوفت لاول مرة وخلفت بنت وولد ، وفى سنة 1975 قررت انها تشتغل فى الدعاره وده اتسبب فى خلافات كتيرة بينها وبين جوزها لحدما اتطلقت منه سنة 1976 . وفى نفس السنة اللى اتطلقت فيها اتجوزت للمرة التانية من صف ظابط فى الجيش الامريكى برتبة سرجينت (Sergeant) اللى كان مبسوط قوى من شغلها فى الدعاره خصوصا بعدما اتشهرت قوى لدرجة ان زباينها صنفوها بانها (اسمن عاهرة فى المانيا) لانها كانت مشهورة بضخامة جسمها و بزازها الكبيرة و اردافها المليانة

 تورطها فى جريمة اغتصاب بنتها 
فى سنة 1983 ارتكبت مولى لوفت جريمة بشعة ، لما ساعدت جوزها فى الوقت ده على اغتصاب كريستينا (Christina) بنتها من جوزها الاولانى و كانت قاصر عندها 15 سنة . وكانت النتيجة انه اتقبض عليها هى وجوزها واتحكم عليهم بالسجن لمدة 3 سنين مع وقف التنفيذ ، بعد كده اتطلقت من جوزها فى نفس السنة

 اعتزالها مجال الدعارة ودخولها فى مجال البورنوجرافيا 
فى فترة التسعينيات كانت مولى لوفت انجح واحدة بتشتغل فى مجال الدعاره فى المانيا كلها ، و كان بيت الدعارة اللى فتحته لحسابها فى بيرلين هو اكتر بيت دعارة شغال وبيكسب فلوس كتير هناك نتيجة رخص اسعاره . ده غير انها قدمت برنامج Im Puff bei Molly Luft على قناة OKB الالمانية . وفى سنة 1999 ظهرت فى ڤيديو كليب اغنية (Michi Beck in Hell) لفرقة Die Fantastischen Vier الغنائية

فى سنة 2004 اعتزلت مولى لوفت شغلها فى مجال الدعاره وباعت بيت الدعارة بتاعها وفتحت خمارة فى حى كرويتس بيرغ فى بيرلين ، وفى نفس السنة دخلت فى مجال البورنوجرافيا بعدما مثلت و اخرجت كام فيلم بورنوجرافى وده اللى خلاها تترشح لمسابقة Venus Award للافلام البورنوجرافية واللى مقرها فى مدينة بيرلين

 مرضها 
فى اواخر سنة 2006 اصيبت مولى لوفت بمرض سرطان القولون وده اللى خلى وزنها ينقص 50 كيلو جرام وبقى 125 كيلوجرام بعدما كان 175 كيلوجرام . ولما لقيت نفسها محتاجة للفلوس علشان تصرف على مرضها باعت الخمارة فى سنة 2007 واشترت بيت دعارة جديد اصغر من اللى كان عندها قبل كده ، لكن بعد شهور قليلة اضطرت انها تقفله وتبيعه بالخسارة نتيجة فشله علشان ماحققش الايرادات اللى كانت متوقعة انها تكسبها

فى سنة 2009 وبعدما فشلت مشاريعها وخسرت كل فلوسها وعجزت عن الصرف على علاجها المكلف ، اضطرت مولى لوفت انها تعيش فى دار للمسنين موجودة فى بيرلين

 وفاتها 
فى يوم 24 نوفمبر 2010 ماتت مولى لوفت فى دار المسنين اللى كانت عايشة فيها فى مدينة بيرلين نتيجة مضاعفات مرض سرطان القولون



 مصادر 

 لينكات برانيه 



تصنيف:ممثلات بورنوجرافيات
تصنيف:مخرجات بورنوجرافيات
تصنيف:موديلات عريانة
تصنيف:ممثلات شبقيات
تصنيف:اصحاب بيوت الدعارة
تصنيف:اعلاميين المان
تصنيف:مجرمين المان
تصنيف:مرضى السرطان
تصنيف:وفيات من سرطان القولون
تصنيف:ممثلات بورنوجرافيات ألمانيات